ผู้ถือหุ้นใหญ่ TSTH จ่อขายหุ้นให้พันธมิตรสิงคโปร์ยกล๊อต ราคาสูงกว่ากระดาน ดันหุ้นวิ่ง 23%
ผู้ถือหุ้นใหญ่ TSTH จ่อขายหุ้นให้พันธมิตรสิงคโปร์ยกล๊อต ราคาสูงกว่ากระดาน ดันหุ้นวิ่ง 23% โดย ณ เวลา 15.02 น. อยู่ที่ระดับ 0.75 บาท หรือ 0.14 บาท หรือ 22.95% ด้วยมูลค่าซื้อขาย 14.52 ล้านบาท 
28 ม.ค. 2562

ผู้สื่อข่าวรายงานว่า บริษัท ทาทา สตีล (ประเทศไทย) จำกัด (มหาชน) หรือ TSTH ณ เวลา 15.02 น. อยู่ที่ระดับ 0.75 บาท หรือ 0.14 บาท หรือ 22.95% ด้วยมูลค่าซื้อขาย 14.52 ล้านบาท โดยราคาปรับตัวขึ้นสูงสุดที่ 0.77 บาท และราคาปรับตัวลงต่ำสุดที่ 0.59 บาท

โดยวันนี้ (28 ม.ค.) บริษัทได้รับแจ้งจาก T S Global Holdings Pte. Ltd. (TSGH) ซึ่งเป็นผู้ถือหุ้นรายใหญ่ของบริษัท ว่า TSGH ได้เข้าทำสัญญาซื้อขายหุ้นกับ Hebsteel Global Holding Pte. Ltd.  ซึ่งเป็นบริษัทย่อยที่ถือหุ้นทั้งหมดโดย HBIS Group Co., Ltd. (HBIS) โดยขายหุ้นที่ TSGH ถืออยู่จำนวน 5.72 พันล้านหุ้น คิดเป็น 67.9% ให้แก่ผู้ซื้อ ซึ่งจะจัดตั้งขึ้นใหม่ในประเทศสิงคโปร์ โดยนิติบุคคล ซึ่ง HBIS และ TSGH มีอำนาจควบคุมในสัดส่วน 70:30 โดยหุ้นที่จำหน่ายคิดเป็นมูลค่าทั้งสิ้น 4.52 พันล้านบาท หรือ 0.79 บาท/หุ้น
นอกจากนี้ บริษัทยังได้รับแจ้งว่าธุรกรรมการขายหุ้นดังกล่าวคาดว่าจะแล้วเสร็จภายใน 3-4 เดือนข้างหน้า โดยอยู่ภายใต้เงื่อนไขบังคับก่อนบางประการ ซึ่งรวมถึงการที่จะต้องได้รับการอนุมัติจากหน่วยงานกำกับดูแลตามที่กฎหมายหรือระเบียบที่เกี่ยวข้องกำหนด และเงื่อนไขโดยปกติอื่นๆ